На основу Решења стечајног судије Привредног суда у Панчеву, Ст.бр.89/2010 дана 27.12.2010.године, а у складу са чланoвима 131., 132.,133. Закона о стечају («*Службени гласник Републике Србије» број 104/2009*), Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**"ТРГОПРОДУКТ" АД - у стечају, из Панчева, ул. Војводе Петра Бојовића бр.1**

**ОГЛАШАВА**

**продају непокретне и покретне имовине стечајног дужника јавним прикупљањем понуда**

|  |  |  |  |
| --- | --- | --- | --- |
| **Назив целине** | **Опис целине** | **Проц.вред (дин.)** | **Депозит (дин.)** |
| **Целина 1**  **Комплекс пословних објеката** | **1. Непокретна имовина, у Панчеву, у**  **улици Новосељaнски пут бб,**  **22 објекта укупне бруто површине 9510м2, постојећи на КП 551/1 уписаној у ЛН бр. 11752 и КП 606/3 уписаној у ЛН бр. 11794 КО Панчево,**  **Укупнa површина комплекса 2ха 63а23м2**  **А. Објекти изграђени без одобрења за градњу као „држалац“ уписан је АД „Тргопродукт“ у стечају,Панчево**  **у ЛН 11752, КП 551/1 КО Панчево**  **1. Зграда (магацин) - 2822 м2**  **2. Зграда (магацин) - 1513 м2**  **3. Зграда (магацин) - 415 м2**  **4. Зграда (надстрешница) -362 м2**  **5. Пород. стамбена зграда - 65 м2**  **6. Зграда (канцеларије) - 59 м2**  **7. Зграда (метални киоск) – 15 м2**  **8. Зграда (шупа) -10 м2**  **9. Трафостаница - 8 м2**  **10.Зграда (помоћни објекат) - 4 м2**  **11.Зграда (у природи срушен)- 9 м2**  **у ЛН 11794, КП 606/3 КО Панчево**  **1. Зграда (магацин) -858 м2**  **2. Зграда (магацин) -808 м2**  **3. Зграда (магацин) -794 м2**  **Објекат уписан у ЛН 11794 на КП 606/3 КО Панчево, својина АД „Тргопродукт“ у стечају,Панчево 1/1**  **4. Зграда (магацин) - 859м2**  **Б. Објекти изграђени без одобрења за градњу, нису уписани у Листу непокретности, а према геодетском снимку постојећи:**  **на КП 551/1 као:**  **5. Стамбени објекат (помоћ.) – 16 м2**  **и на КП 606/3**  **19. Помоћни објекат – 9 м2**  **22. Магацин – 150 м2**  **23. Магацин – 873 м2**  **24. Магацин – 188 м2**  **25. Магацин – 251 м2**  **26. Надстрешница – 71 м2**  **27. Магацин – 55 м2**  **2. Покретна имовина по**  **спецификацијама:**  **- Спецификације 1, 2, 3, и 4** | **165.527.973,60** | **33.105.595,00** |

|  |  |  |  |
| --- | --- | --- | --- |
| **Целина 2**  Пословни простор | **ПОСЛОВНИ ПРОСТОР (Сутерен-подрумске просторије)** у Панчеву, ул. Змај Јовина 1, изграђен на к.п. 4070 КО Панчево, укупне површине 170,11 м2 , који се састоји из 4 просторије и степеништа, у стамбеној згради уписаној у Лист непокретности 16505 КО Панчево **ванкњижно власништво стечајног дужника** | **3.674.376,60** | **734.875,00** |
| **Целина 3**  Пословни простор | **ПОСЛОВНИ ОБЈЕКАТ** – ¾ идеална сувласничка удела на згради трговине бр.1 („Магацин“), у Панчеву, ул. Мученичка 6, укупне бруто површине 2032м2, изграђена на кат.парц. 4118 КО Панчево, уписана у Лист непокретности 10932 КО Панчево, изузимајући из целине објекта: једнособан стан површине 61 м2, у приземљу зграде бр.1, број посебног дела 6, уписан у Листу непокретности 10932 КО Панчево, стан бруто површине 79 м2 који није уписан у Листу непокретности и стан бруто површине 33 м2 који није уписан у Листу непокретности, који станови нису предмет продаје.  На згради бр.1, на катастарској парцели бр. 4118 КО Панчево - У Г листу, број листа непокретности 10932 КО Панчево уписано својство културног добра-споменик културе, на основу одлуке Владе Републике Србије (Сл.гласник РС број 37 од 08.08.1997. године) | **7.009.200,00** | **1.401.840,00** |

***Напомена: Списак имовине стечајног дужника која је предмет продаје, као и статус исте, детаљно је приказан у Продајној документацији***

**Процењена вредност имовине која је предмет продаје није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **15.000 динара + пдв, по свакој продајној целини.** Профактура се може преузети на адреси стечајног дужника: „Тргопродукт“ АД у стечају, Панчево, Вој.Петра Бојовића бр.1 уз претходну најаву на телефон 013 345 041.
2. уплате **депозит** на текући рачун стечајног дужника бр:355-1137465-96 код Војвођанске банке а.д, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **16.02.2017.** године).

У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, 6. спрат, најкасније **16.02.2017.** године до **15:00** часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **23.04.2017**. године.

1. потпишу изјаву о губитку права на повраћај депозита. Изјава чини саставни део продајне документације.

Имовина се се купује у виђеном стању, а може се разгледати након откупа продајне документације, сваким радним даном од 13:00 до15:00 часова а најкасније 7 дана пре заказане продаје (уз претходну најаву поверенику стечајног управника).

**Затворене понуде достављају се на адресу: Агенција за лиценцирање стечајних управника, Београд, Теразије 23, III спрат, соба 314**

**Крајњи рок за достављање понуда је 23.02.2017. године до 10:45 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти и називом продајне целине на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује

правно лице;

-овлашћење за заступање, oдносно предузимање конкретних радњи у поступку продаје (за

пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана 23.02.2017.године у 11:00 часова** (15 минута по истеку времена за прикупљање понуда) на адреси: **Агенција за лиценцирање стечајних управника, Београд, Теразије 23, III спрат, сала 301,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Купопродајни уговор у форми одређеној законом се потписује под условом да је депозит који је обезбеђен гаранцијом уплаћен на рачун стечајног дужника.

Уколико је понуђена цена испод 50% процењене вредности продајне целине, купопродајни уговор у законом прописаној форми се потписује наком пријема обавештења понуђачу о добијању сагласности одбора поверилаца о прихваћеној понуди, док се депозит, уколико је исти обезбеђен банкарском гаранцијом, мора уплатити у року од 2 радна дана од дана пријема обавештења о прихваћеној понуди. Проглашени купац је дужан да уплати преостали износ купопродајне цене у року од **15 дана** од дана потписивања купопродајног уговора у законом прописаној форми.

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

Oвлашћено лице: Повереник Слободан Лазић, контакт телефон: 063 8613 707